Портье

Портье қызметі – бөлме кілттерін қонақтардың қолдарына, тіркеу карточкасын көрсеткен жағдайда, беру міндетіне жауап береді. Сонымен бірге қосымша қызмет, ақпараттық анықтама беруге және алуға тиісті. Портьенің ең негізгі функциясы болып, ақпараттық қызмет көрсету болып табылады. Портье арқылы жеткізілетін ақпарат екі бағытта жүреді: қонақтарғa және администраторға. Қонақтарды қызмет көрсету түрлерімен, жергілікті көрікті орындармен, жергілікті ерекшеліктермен, пошта қызметі туралы және көлік туралы ақпаратпен қамтамасыз етеді. Портье сонымен қатар, қонақүйдің сан қилы бөлімдеріне қонақтардың қажеттіліктері туралы хабардар етеді. Портье қызметі - бұл қонақ әр жағдай туындаған сайын келетін орын болып табылады. Дәл осы қызмет түрінен қарап, келген қонақ қонақүй туралы әсер қалдырады. Портье қонақ үйдегі бос нөмірлер туралы ақпаратты білуі қажет және оны қазіргі заман талабына сай арнайы технологиялармен толтыруы қажет . Қызметтік міндеттері * қонақ үйдің нөмірлік қорының қозғалу есеп-қисаптарын жүргізеді; * келген азаматтардың төлқұжат не болмаса басқа құжатты көрсете отырып, оларды орналастыруға рұқсатты тіркейді; * қажетті құжаттарды қабылдайды және тіркейді; * азаматтарды қабылдауға қажетті нөмірлердің болуын қамтамасыз етеді; * берілген формалар бойынша арнайы құжатнамаларды жүзеге асырады; * тұрушылардың қонақ үй ережелерін сақтауын бақылайды; * көрсетілген қызметтер үшін ақының уақтылы төленуін қарастырады; * азаматтарды қабылдау кезінде төлқұжаттарын тексереді; * тұрушыларға қызмет көрсету барысында туындаған мәселелерді шешеді; * арнайы журналды жүргізіп, кезекті беру туралы баяндамалар жүргізеді; * бухгалтерияға қажетті құжаттар мен баяндамаларды тапсырады; * қонақ үй нөмірлерінің кілттерін сақтау мен оларды беру және қабылдаужы бақылайды; * клиенттерге қонақ үйдегі бар қосымша қызметтер туралы хабардар етіп, оларға тапсырыстар алады; * тұрушыларға қажетті корреспонденцияны қабылдап, ұсынады. Құқықтары Портьенің мынаған құқықтары бар: * өзінің қызметіне байланысты басшылықтың барлық қабылдаған шешімдерімен танысуға; * басшылыққа қонақ үйдегі қызмет көрсетуді жақсарту туралы ұсыныстар айтуға; * қызмет көрсеті барысында туындаған мәселелер туралы басшылыққа тікелей хабардар етуге құқылы; * өзінің қызметін жүзеге асыру барысында басшылықтан көмек сұрауға құқылы. Жауапкершіліктері * ҚР-ның Еңбек Заңының нақтылы шектерінде жұмыс істейтін - осы лауазымды нұсқауда ескерiлген өз лауазымды мiндеттерiн лайықты орындау немесе орындамауына; * ҚР-ның әкiмшiлiк, қылмыстық және азаматтық заңның нақтылы шектерінде жұмыс істейтін - мүлтiксiз өз қызметiнiң жүзеге асыру процесстерінде құқық бұзушылықтар. * ҚР-ның Еңбек және Азаматтық Заңының нақтылы шектерінде жұмыс істейтін - заттық залалдың келтiруiне. Білімі Портье қызметінде жұмыс істеу үшін арнайы жоғарғы білім талап етілмейді, дегенмен міндетті деген талаптардың бірі болып шет тілін білуі ( әдетте ағылшын тілі) немесе екі шет тілін білуі болып келеді. Білімнен басқа, портьеге күшті физикалық дайындық, жақсы сыпайы сөйлеу мәнері және пайда болған мәселерді дер кезінде шешу немесе оларды тіптен де болдырмау болып табылады. Портье қызметі бір қарағанда оңай әрі жеңіл болып көрінуі мүмкін. Дегенмен бұл тек сыртқы көрісі ғана. Портье көптеген қызметтердің орындалуына жауапты адам болып келеді. Портье қызметіне - нөмірге дейін жүктерді апару, келген қонақтардың қажеттіліктері мен тілектерінің орындалуы, қажетті құжаттарды толтыру мен тіркеу, уақтылы нөмірлердің жинастырылуы мен бос нөмірлерді қадағалау, қонақүй бойынша қонаққа қажетті заттар мен газеттердің тасымалы, келген клиенттердің уақтылы төлемдерін жүргізуі, бөлмелер мен нөмірлердің кілттерін бақылау және ішкі құжатнамаларды жүргізу сияқты қызметтерге жауап береді. Портье қызметі қазіргі таңда маңызды, кез келген қонақ үйдің негізгі құраушыларының бірі болып табылады. Өйткені, портье келген қонақтарға негізгі ақпараттарды жеткізуші мен оларды қадағалаушы тұлға болып келеді. Сондықтан, оның қызметінен келген қонақтардың қонақ үй туралы оң не теріс әсерін қалдыруы байланысты. Дереккөздер